open-index/open-wikipedia-markdown huggingface dataset:
יחסי טג'יקיסטן–פקיסטן

**יחסי טג'יקיסטן–פקיסטן** הם היחסים הפוליטיים, הכלכליים והתרבותיים שבין **[[טג'יקיסטן|רפובליקת טג'יקיסטן]]** לבין **[[פקיסטן|הרפובליקה האסלאמית של פקיסטן]]**. שתי המדינות היוו חלק מהאימפריה הפרסית, וכן המדינות חולקות מסורות תרבותיות משותפות, מה שתרם במהלך ההיסטוריה ליחסים בין המדינות.
## סקירה כללית
היחסים הדיפלומטיים בין המדינות כוננו רשמית בשנת 1992, לאחר שטג'יקיסטן הפכה למדינה עצמאית בעקבות קריסת ברית המועצות. שתי המדינות משתפות פעולה בתחומים רבים, בעיקר בתחום הסחר הבילטרלי. שתי המדינות עורכות מספר ועידות דו-צדדיות על מנת להגביר את היקף הסחר ושיתופי הפעולה ביניהן. במרץ 2008, סעיד סייד-ביג, שגריר טג'יקיסטן בפקיסטן הודיע כי טג'יקיסטן מוכנה לסחור בחשמל זול עם פקיסטן ואיראן.

המרחק בין המדינות הוא 15.5 ק"מ (בנקודה הקרובה ביותר). קהילת הטג'יקים בפקיסטן מוערכת בכ-1.2 מיליון תושבים, רוב קהילה זו התיישבה בפקיסטן בשל התנאים הכלכליים במדינתם. רבים מהם התיישבו בצפון המדינה. בשנת 1971, עם פלישת ברית המועצות אל אפגניסטן, מספר גדול של פליטים טג'יקים התיישבו ברחבי פקיסטן. המספר המדויק של פליטים אלו קשה לקביעה מכיוון שרבים מהם אינם מחזיקים בתעודות זהות רשמיות במפקדים הרשמיים בפקיסטן. עם זאת, פליטים טג'יקים רבים שהתיישבו בפקיסטן חזרו אל ארצם.

## יחסים כלכליים
בשנת 2016, ייצאה טג'יקיסטן לפקיסטן סחורה בשווי 18.5 מיליון דולר אמריקאי. הסחורה כללה כותנה גולמית (99.6%), משי גולמי, סיבי זכוכית, אלקטרומגנטים וחומצות. לעומתה, פקיסטן ייצאה לטג'יקיסטן סחורה בשווי 4.37 מיליון דולר אמריקאי. נתחים גדולים מהסחורה הם תרופות, סוכר גולמי, ממתיקי סוכר, ביצים, חלב, סכיני גילוח, צמנט, אורז, פרי הדר, פירות טרופים ומוצרי חלב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
השכנים של הירקון

**השכנים של הירקון** היא עמותה ישראלית שחבריה פועלים לשיקום נחל הירקון תוך הצעה לשימוש בחלק ממימי המקור של הירקון (שליש מהם) והחזרתם לנחל. לטענתם הדבר יאפשר שיקום מהיר ומלא של נחל הירקון ושחייה במימיו. כמו כן, חברי הארגון פועלים להפסקת הזיהום בנחל ועצירת הזרמת מי קולחין וביוב לירקון, שמירה על ערכי הטבע ובעלי החיים במקום, ובריאות הציבור. חזון העמותה הוא להפוך את נחל הירקון לרצועת החוף השנייה של גוש דן.

## פעילות
השכנים של הירקון הוקמה בנובמבר 2016, בעקבות זיהום נחל הירקון על ידי מי נגר שנסחפו אליו בעקבות גשמים כבדים והביאו לתמותה של אלפי דגים. מוטי אלמליח וקרן בן נון, שזיהו כי מדובר בתופעה שחוזרת על עצמה, התגייסו למאבק בזיהום בנחל. למרות ניסיונות המדינה לשקם את הנחל באמצעות רשות נחל הירקון, הירקון עדיין מזוהם בעיקר בשל הזרמת מי קולחין ברמת טיפול נמוכה ואף מי ביוב גולמי המוזרמים ממט"ש (מתקן טיהור שפכים) דרום שרון מזרחי אל נחל קנה ומשם לירקון. בעקבות לחץ ציבורי שהפעילו חברי השכנים של הירקון, פתחה המשטרה הירוקה של המשרד להגנת הסביבה בחקירה פלילית נגד מנהלי המט"ש על חלקם בזיהום נחל הירקון.

השכנים של הירקון הציעו גם הצעה חילופית לנוהל המקובל החל משנות ה-50 של המאה ה-20, כאשר מרבית מי מקורות הירקון נשאבים ומועברים לנגב במסגרת מפעל ירקון-נגב, בעוד בנחל זורמים מי קולחין שמקורם במתקני טיהור השפכים באזור השרון. לטענת השכנים של הירקון, הנוהל לעולם לא יאפשר כניסה ושחייה במים ומשאיר את הנחל חשוף לזיהומים שמקורם בהזרמת מי קולחין ברמה נמוכה ומי ביוב ממתקני טיהור השפכים לנחל הירקון. במקום הנוהל הם מציעים מתווה לפיו יוחזרו של 32 אחוז מהשפיעה ההיסטורית לירקון (70 מלמ"ק בשנה) דבר שיביא לשיקום מהיר ומלא של הנחל ויאפשר כניסה למים ללא חשש מחיידקים ומחלות. רשות נחל הירקון דחתה את המתווה המוצע על ידי השכנים של הירקון בטענה כי השבת מי מקור לירקון אינה מתיישבת עם המחסור במים בישראל וכי האפשרות לשחות בירקון תצריך הפעלה של שירותי הצלה על גדות נחל הירקון והיא ממשיכה במיזם הממשלתי ל'גאולת הירקון'. 

השכנים של הירקון פועלת לקדם את חזונה על ידי גיוס הציבור למאבק באמצעות הרשתות החברתיות וכלי התקשורת. כל חברי העמותה פועלים בהתנדבות. לעמותה מתנדבים מהרשויות המקומיות שבשטחן עובר נחל הירקון בהן תל אביב-יפו, הוד השרון ובני ברק. יו"ר העמותה הוא הפעיל החברתי מוטי אלמליח.

השכנים של הירקון חברה בארגון הגג של הארגונים הסביבתיים בישראל חיים וסביבה.

## ראו גם
* נחל הירקון
* המוביל הארצי החדש

## קישורים חיצוניים
* 

* בלוג השכנים של הירקון
* 
* , 2017.
* הוועדה לענייני ביקורת המדינה של הכנסת, 40 מיליארד (!) ליטר שפכים הוזרמו לנחלי ישראל בשנה האחרונה, 20 ביוני 2018
*  2019.

## הערות שוליים

2018 07
קטגוריה:נחל הירקון
קטגוריה:תל אביב-יפו: עמותות
קטגוריה:ישראל: ארגונים להגנת הסביבה
יחסי ג'מייקה–פקיסטן

**יחסי ג'מייקה-פקיסטן** הם היחסים הפוליטיים, הכלכליים והתרבותיים שבין **[[ג'מייקה]]** לבין **[[פקיסטן|הרפובליקה האסלאמית של פקיסטן]]**.

## סקירה כללית
פקיסטן וג'מייקה מנהלות דיאלוגים פוליטיים באופן אינטנסיבי ורציף. שתי המדינות עושות מאמצים על מנת לחזק את היחסים ביניהן ואת שיתופי הפעולה בין המדינות. פקיסטן הדגישה כי היחסים הדו-צדדיים בין פקיסטן לג'מייקה נחשבים "מצוינים", מאז כינון היחסים הדיפלומטיים הרשמיים בשנת 1962. שתי המדינות משתפות פעולה בתחומי התיירות, המסחר, ההשקעה, בחינוך, הבריאות, המדע והטכנולוגיה.

## יחסים כלכליים
בשנת 2016, ייצאה ג'מייקה לפקיסטן סחורה בשווי 870 אלף דולר אמריקאי. נתחים גדולים מהסחורה הם מכוניות, אוטובוסים, כלי רכב להרכבה, חלקי רכב, גרוטאות ברזל, כלים רפואיים, חוברות, מוצרי גומי ומקררים. לעומתה, פקיסטן ייצאה לג'מייקה סחורה בשווי 2.53 מיליון דולר אמריקאי. נתחים גדולים מהסחורה הם בגדים ומוצרי כותנה, ממתיקי סוכר, מוצרי אלומיניום ומוצרי ברזל.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פפואה גינאה החדשה – פקיסטן

**יחסי פפואה גינאה החדשה–פקיסטן** הם היחסים הדיפלומטיים הרשמיים שבין **[[פפואה גינאה החדשה|המדינה העצמאית של פפואה גינאה החדשה]]** לבין **[[פקיסטן|הרפובליקה האסלאמית של פקיסטן]]**.

## ייצוג
* פקיסטן אינה מיוצגת בפפואה גינאה החדשה, הן בדרג השגרירות והן בדרג הקונסולרי. לפקיסטן אין שגרירות המואמנת על פפואה גינאה החדשה, אך הנציב הגבוה באוסטרליה מואמן על היחסים של פקיסטן עם חלק ממדינות האוקיינוס השקט, ביניהן פפואה גינאה החדשה.
* פפואה גינאה החדשה אינה מיוצגת בפקיסטן, הן בדרג השגרירות והן בדרג הקונסולרי.

## יחסים כלכליים
הייצוא הפפואה ניו גינאי לפקיסטן עמד בשנת 2016 על 236 אלף דולר אמריקאי, הייצוא כלל ברזל בלבד. הייצוא הפקיסטני לפפואה גינאה החדשה עמד בשנת 2016 על 976 אלף דולר אמריקאי, הייצוא כלל בעיקר סבונים, חומרי ניקוי ופשתן לבגדים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טונגה–פקיסטן

**יחסי טונגה–פקיסטן** הם היחסים הדיפלומטיים הרשמיים שבין **[[טונגה|ממלכת טונגה]]** לבין **[[פקיסטן|הרפובליקה האסלאמית של פקיסטן]]**.

## ייצוג
* פקיסטן אינה מיוצגת בטונגה, הן בדרג השגרירות והן בדרג הקונסולרי. לפקיסטן אין שגרירות המואמנת על טונגה, אך הנציב הגבוה באוסטרליה מואמן על היחסים של פקיסטן עם חלק ממדינות האוקיינוס השקט, ביניהן טונגה.
* טונגה אינה מיוצגת בפקיסטן, הן בדרג השגרירות והן בדרג הקונסולרי.

## יחסים כלכליים
בשנת 2016 שוויו של הייצוא הפקיסטני לטונגה עמד על 1.52 אלף דולר אמריקאי, הייצוא כלל ציוד ספורט בלבד. באותה השנה עמד הייצוא הפקיסטני על 2.03 אלף דולר אמריקאי, הייצוא כלל כריות אוויר בלבד.

## הערות שוליים

קטגוריה:ערכים ללא קטגוריות פיזיות - יחסי חוץ
אורוגוואי במשחקים האולימפיים לנוער

**[[אורוגוואי]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האורוגוואיים מדליית זהב יחידה בענף הרכיבה. היא מעולם לא השתתפה במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של אורוגוואי למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט. המשלחת זכתה במדליית זהב בענף הרכיבה. המשלחת השתתפה גם בענפים טאקוונדו ושחייה אולם לא הגיעה לתוצאות גבוהות.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מתנה 22 ספורטאים שהתחרו בשמונה ענפי ספורט והייתה המשלחת הגדולה ביותר שאורוגוואי שלחה עד כה. המשלחת לא זכתה במדליות. המשלחת הגיעה להישגים נאים בענפים הוקי שדה בה נבחרת הנערות סיימה במקום השישי לאחר שהעפילה לרבע הגמר, ובכדורעף חופים עם העפלה לרבע גמר של נבחרת הנערים. המשלחת סיימה במקום התשיעי בתחרויות בענף השיט וטניס שולחן. בניגוד לאולימפיאדת הנוער סינגפור, המשלחת סיימה במקום העשירי בענף הרכיבה בתחרות היחידים. המשלחת התחרתה גם בענפים אתלטיקה, כדורסל ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* אורוגוואי במשחקים האולימפיים
* אורוגוואי במשחקים הפאראלימפיים

קטגוריה:אורוגוואי: ספורט
קטגוריה:מדינות במשחקים האולימפיים לנוער
הונדורס במשחקים האולימפיים לנוער

**[[הונדורס]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מהונדורוס מדליית ארד יחידה ברכיבה.

## השתתפות במשחקים
המשלחת הראשונה של הונדורס למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בשלושה ענפי ספורט. המשלחת לא הגיעה להישגים גבוהים בענפים ג'ודו, הרמת משקולות ושחייה. המשלחת לאולימפיאדת הנוער נאנג'ינג הייתה הגדולה ביותר שהונדורס שלחה עד כה ומנתה 21 ספורטאים שהתחרו בשלושה ענפי ספורט. נבחרת הנערים סיימה במקום החמישי בענף הכדורגל. כמו כן, המשלחת לא הגיעה להישגים גבוהים בענפים היאבקות ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* הונדורס במשחקים האולימפיים
* הונדורס במשחקים הפאראלימפיים

קטגוריה:הונדורס: ספורט
קטגוריה:מדינות במשחקים האולימפיים לנוער
נס רפואי

**נס רפואי** (באנגלית: **Saving Hope**) היא סדרת טלוויזיה קנדית מבית CTV מסוגת הדרמה הרפואית עם אלמנטים על-טבעיים אשר עוקבת אחרי רופאים העובדים בבית החולים "תקוות ציון" (Hope Zion) בטורונטו שבאונטריו.

הסדרה שודרה במקור בערוץ CTV בין ה-7 ביוני 2012 עד 3 באוגוסט 2017.

## תקציר העלילה
צ'ארלי (מייקל שנקס) ואלכס (אריקה דוראנס) הם זוג רופאים מאורסים. בדרכם לחתונתם, הם נקלעו לתאונת דרכים שהכניסה את צ'ארלי לתרדמת. התאונה הותירה את בית החולים באי סדר, והכניס להלם את ארוסתו ועמיתתו המנתחת, אלכס ריד. אלכס במירוץ להצלת חייו של ארוסה צ'ארלי מחוסר ההכרה. צ'ארלי מסתובב כרוח במסדרונות בית החולים ומתקשר עם רוחות אחרות של חולים מחוסרי הכרה וחולים שנפטרו.

## צוות השחקנים הראשי
* אריקה דוראנס בתפקיד **ד"ר אלכס ריד**
* מייקל שנקס בתפקיד **ד"ר צ'ארלי האריס**
* ג'וליה צ'אן בתפקיד **ד"ר מגי לין**
* דניאל גיליס בתפקיד **ד"ר ג'ואל גורן**
* ג'רוד ג'וזף בתפקיד **ד"ר עמנואל פאלמר**
* חוסיין מדהבחי בתפקיד **ד"ר שהיר חמזה**
* מישל נולדן בתפקיד **ד"ר דון בל**
* פארווין קאור בתפקיד **ד"ר אשה**
* בנג'מין איירס בתפקיד **ד"ר זאקרי מילר**
* ונדי קרוסון בתפקיד **ד"ר דיינה קיני**
* ג'וזף פייר בתפקיד **[[אח מוסמך|האח]] ג'קסון וייד**
* קים שו בתפקיד **ד"ר קאסי ויליאמס**

## עונות

## קישורים חיצוניים
* 

קטגוריה:סדרות טלוויזיה קנדיות
קטגוריה:סדרות טלוויזיה רפואיות
קטגוריה:סדרות טלוויזיה קנדיות שעלו לשידור בשנות ה-2010
הבחירות הכלליות בבריטניה 1964

**הבחירות הכלליות בבריטניה ב-1964** נערכו ב-15 באוקטובר 1964, כחמש שנים לאחר הבחירות הקודמות. בבחירות אלו ניצחה מפלגת הלייבור בהנהגת הרולד וילסון (אשר התמנה לאחר הבחירות לתפקיד ראש ממשלת בריטניה), לאחר 13 שנות שלטון המפלגה השמרנית אשר הבלה באותן הבחירות על ידי ראש הממשלה אלק דאגלס-יום. 

וילסון היה בן 48 בעת בחירתו, מה שהפך אותו לראש הממשלה הצעיר ביותר בעת בחירתו ב-150 השנים שקדמו לבחירות. שיא זה נשבר כשלוש פעמים מאוחר יותר על ידי ג'ון מייג'ור, טוני בלייר ודייוויד קמרון. 

## תוצאות
אחוז ההצבעה עמד על כ-77.1%. בסך הכל הצביעו כ-27,657,148 אזרחים. התוצאות הניבו רוב מועט למפלגת הלייבור- 317 מושבים מתוך 630. רוב מועט זה גרם לווילסון לכונן בחירות כשנתיים לאחר מכן. בחירות אלו היו העם היחידה בהיסטוריה של בריטניה בה כל מושבי הפרלמנט אוישו על ידי שלוש המפלגות הגדולות (הלייבור, השמרנית והליברלית). זו הייתה גם הפעם האחרונה בה המפלגה השמרנית התמודדה בכל המחוזות. 

## קישורים חיצוניים

1964
קטגוריה:1964 בפוליטיקה
קטגוריה:1964 בממלכה המאוחדת
ויביירו

**ויביירו** (בגליסית: **Viveiro**, בספרדית: **Vivero**) היא עיירת נופש ורשות מקומית (Municipio)  במחוז לוגו בקהילה האוטונומית גליסיה שבספרד.

## גאוגרפיה
ויביירו שוכנת על גדות נהר לנדרו ( Landro) במקום שהוא הופך ל"ריה" (מספרדית ría, עמק נהר ששקע) הנשפכת למפרץ ביסקאיה בקצה הצפוני מערבי של חצי האי האיברי. 117 ק"מ צפונית מזרחית לסנטיאגו דה קומפוסטלה ו-380 ק"מ מערבית לבילבאו.

## היסטוריה
ויביירו מוזכרת בכתובים לראשונה ב-1112 במסמך של אורקה, מלכת לאון, אבל המקום היה מיושב הרבה קודם. יישוב קלטי התקיים במקום כבר בתקופת הברזל. בהמשך היה יישוב רומי.

משך הכיבוש המוסלמי במקום היה קצר יחסית. כבר בשנת 722 הביס פלגיוס הראשון, מלך אסטוריאס, את המוסלמים בקרב קובאדונגה והקים את ממלכת אסטוריאס שוויביירו נכללה בשטחה.

העיירה כפי שהיא מוכרת כיום החלה להתפתח החל מהמאות ה-12 וה-13, סביב הגשר על נהר הלנדרו ששרד מאז התקופה הרומית. תקופת הפריחה נמשכה במאות ה-14 וה-15. במהלך המאה ה-19 נוספו ענפי כלכלה חדשים: מפעלי המלח ומכרה ברזל.

## אתרים מעניינים בעיירה
* שער קרלוס החמישי, שנבנה באמצע המאה ה-16 בסגנון פלטרסקי .
* כנסיית סנטה מריה דל קמפו (Iglesia de Santa María del Campo) הרומנסקית, ההנחה המקובלת היא שנבנתה במאה ה-12.
* מלון ונציה, המשמש כיום את הקונסרבטוריון העירוני.

## גלריה

תמונה:Porta CarlosV 11103TM.jpg|שער קרלוס החמישי.
תמונה:Igrexa de Santa Maria do Campo en VIVEIRO.JPG|כנסיית סנטה מריה דל קמפו.
תמונה:Antiguo Hotel Venecia.001 - Viveiro.JPG|מלון ונציה, המשמש כיום את הקונסרבטוריון העירוני.
תמונה:Ponte.001 - Viveiro.JPG|הגשר על נהר לנדרו.
תמונה:Viveiro - panoramio.jpg|בתים בויווירו.


## קישורים חיצוניים
* 

קטגוריה:ספרד: ערי נמל
קטגוריה:ספרד: ערי חוף
קטגוריה:גליסיה: ערים
הרפובליקה הדומיניקנית במשחקים האולימפיים לנוער

**[[הרפובליקה הדומיניקנית]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מהרפובליקה הדומיניקנית חמישה מדליות, מהן שתי מדליות זהב.

## השתתפות במשחקים
### אולימפיאדת הנוער סינגפור (2010)
המשלחת הראשונה של הרפובליקה הדומיניקנית למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בארבעה ענפי ספורט. המשלחת זכתה בשתי מדליות, מתוכן מדליית זהב יחידה, בענף האתלטיקה. המשלחת זכתה במדליית זהב בריצת 400 מטר נערים ומדליית ארד בריצת 100 מטר נערות. המשלחת סיימה במקום הרביעי בהרמת משקולות בקטגוריית משקל לנערות עד 53 ק"ג. המשלחת לא הגיעה להישגים בענפים היאבקות ושיט.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה עשרה ספורטאים שהתחרו בשמונה ענפי ספורט. המשלחת זכתה במדליית כסף בענף האגרוף בקטגוריית משקל מעורב לנערים. המשלחת הגיעה להישגים נאים בענפים אתלטיקה עם העפלה לשני גמרים בריצת 200 מטר וריצת 400 מטר משוכות לנערים, בענף הג'ודו עם זכייה במקום החמישי בקטגוריית משקל עד 44 ק"ג נערות, וסיום במקום השביעי בענף השיט. המשלחת לא הגיעה להישגים בענפים הרמת משקולות, רכיבה ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* הרפובליקה הדומיניקנית במשחקים האולימפיים
* הרפובליקה הדומיניקנית במשחקים הפאראלימפיים

קטגוריה:הרפובליקה הדומיניקנית: ספורט
קטגוריה:מדינות במשחקים האולימפיים לנוער
הבחירות הכלליות בבריטניה 1966

**הבחירות הכלליות בבריטניה ב-1966** נערכו ב-31 במרץ 1966, פחות משנתיים שנים לאחר הבחירות הקודמות. בבחירות אלו ניצח ראש הממשלה המכהן מטעם מפלגת הלייבור, הרולד וילסון את אדוארד הית' מן המפלגה השמרנית.

## קמפיין
הבחירות הוקדמו על ידי וילסון, לאור הרוב הקטן של ממשלתו. וילסון החליט להקדים את הבחירות לאחר הכישלון בבחירות המקומיות בשנת 1965. כמספר חודשים לפני הבחירות אדוארד הית' החליף את אלק דאגלס-יום והיה צורך לשווקו לציבור. במקביל, המפלגה הליברלית ניסתה לתמרן למרות קשיים פיננסיים רבים.

## תוצאות
אחוז ההצבעה עמד על כ-75.8%. בסך הכל הצביעו כ-27,264,747 אזרחים. כתוצאה מהבחירות התחזק כוחה של מפלגת הלייבור בפרלמנט, ונחלש כוחה של המפלגה השמרנית באופן משמעותי. הרוב של הלייבור עלה מ-3 ל-98 צירים, יותר מהשמרנים והליברלים גם יחד. בעוד שהצלחת הלייבור בבחירות 1964 יוחס בעיקר להסתייגות מהשמרנים, החירות אלה נחשבו לניצחון גדול של מנהיג הלייבור, וילסון. בבחירות אלו נבחר מחדש לפרלמנט שר החוץ לשעבר פטריק גורדון־ווקר השנוי במחלוקת, לאחר שאולץ להתפטר מן הממשלה כשלא הצליח להיבחר ב-1965. בבחירות אלה הודחו פוליטיקאים שמרנים רבים ובהם ג'פרי האו וג'וליאן אמרי.

## קישורים חיצוניים

## הערות שוליים

1966
קטגוריה:1966 בפוליטיקה
קטגוריה:1966 בממלכה המאוחדת
Jennifer Lopez: Feelin' So Good

***Jennifer Lopez: Feelin' So Good*** הוא ה-DVD הראשון של הזמרת והשחקנית ג'ניפר לופז. הוא הופץ כ-DVD ובפורמט VHS ב-7 בנובמבר 2000 על ידי SMV Enterprises באורך של 60 דקות. ה-DVD הוא סרט דוקומנטרי על התחלת הקריירה של לופז כזמרת באמצעות ראיונות, הופעות חיות, קליפים וכו'... הראיונות נעשו על ידי אחותה לינדה שראיינה גם את אנשים נוספים מבני משפחה כמו את אימה ובן זוגה, מארק אנתוני.

ה-DVD קיבל ביקורות חיוביות מהמבקרים אך הרבה מהם ציינו גם שה-DVD לא יעניין אף אחד מעבר למעריציה של לופז. בנוסף הם גם שיבחו את עצם המעבר של לופז ממשחק לשירה וכינו את קטעי הראיונות ב-DVD "כחלקלקים ומקדמי מכירות". ה-DVD הגיע למעמד זהב בארצות הברית עם מכירות של 50 אלף עותקים.

## רקע והפקה
מגיל צעיר הורים הפורטוריקנים של לופז הדגישו את החשיבות של מוסר העבודה ואת היכולת לדבר אנגלית. הם עודדו את שלוש בנותיהם לעשות הצגות בבית, לשיר ולרקוד כדי "שיישארו מחוץ לצרות". בשנה האחרונה ללימודיה בבית הספר לופז התעניינה בתחום הקולנוע ולמדה על ליהוק. בשנת 1986 שיחקה בסרט הראשון שלה "ילדתי הקטנה", סרט בעל תקציב נמוך שביים וכתב קוני קייזרמן. אחרי שסיימה להצטלם לסרט לופז ידעה שהיא רוצה להיות כוכבת קולנוע מפורסמת. היא סיפרה את זה להורים שלה שטענו שזה "רעיון מטומטם" "ושאף לטיני לא עשה את זה". חילוקי הדעות ביניהם גרמו ללופז לעזוב את הבית ולעבור להתגורר במנהטן. באותה תקופה לופז שיחקה בכמה מחזות זמר בהפקות אזוריות ולאחר מכן נבחרה לשיר במקהלה של מחזמר והופיעה איתה במשך 5 חודשים באירופה אך לא הייתה מרוצה מהתפקיד מכיוון שהייתה היחידה במקהלה שלא ביצעה קטע סולו. לאחר מכן פרשה מהמקהלה וקיבלה עבודה ביפן שם החלה לעבוד כרקדנית, זמרת וכוריאוגרפית. לאחר מכן קיבלה את התפקיד הראשון שלה בטלוויזיה בקומדיה ב"צבעים חיים" היא עברה ללוס אנג'לס עם בן זוגה באותה תקופה דייוויד קרוז ונשארה שם עד שסיימה לצלם את הסדרה ב-1993 ולאחר מכן החליטה להמשיך בקריירת משחק כעבודה קבועה.

לאחר סדרה של סרטים בהם גילמה תפקידי אורח ותפקידים משניים קיבלה את התפקיד הראשי הראשון שלה אי פעם ב-1996 כאשר נבחרה לגלם את הזמרת המקסיקנית סלינה בסרט ביוגרפי שנעשה על חייה ומותה שם גם זכתה לשיר חלק מהשירים בקולה האמיתי. השתתפותה בסרט הבעיר בה להגשים את החלום השני שלה להיות זמרת. כתוצאה מכך היא הקליטה שיר בשם "Vivir Sin Ti" אותו המנהל האישי שלה שלח לחברת התקליטים Sony Music Entertainment שהראתה בה עניין והחליטה להחתים אותה. מנכ"ל החברה טומי מוטולה הציעה לה לשיר באנגלית, היא קיבלה את ההצעה בחיוב ובכך החלה לעבוד על אלבום הבכורה שלה On the 6. לופז הייתה נחושה שיש לה גם כישרון מוזיקלי אף על פי שכבר החלה לבסס את מעמה כשחקנית אף על פי שאנשים רבים הטילו ספק בניסיון של לופז לנהל קריירת שירה מצליחה במקביל לקריית משחק מצליחה שכן דבר זה לא נעשה עד אותה תקופה.

## קישורים חיצוניים

* Jennifer Lopez: Feelin' So Good באתר Discogs

## הערות שוליים

קטגוריה:אלבומי וידאו מ-2000
קטגוריה:אלבומי ג'ניפר לופז
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת אפיק רקורדס
טרינידד וטובגו במשחקים האולימפיים לנוער

**[[טרינידד וטובגו]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מטרינידד וטובגו 3 מדליות, מהן מדליית זהב יחידה, בענף השחייה

## השתתפות במשחקים
### אולימפיאדת הנוער סינגפור (2010)
המשלחת הראשונה של טרינידד וטובגו למשחקים האולימפיים לנוער הייתה לאולימפיאדת הנוער סינגפור והיא המשלחת הגדולה ביותר שטרינידד וטובגו שלחו עד כה. המשלחת כללה 26 ספורטאים שהתחרו בשלושה ענפי ספורט. המשלחת זכתה במדליית זהב יחידה. המשלחת הגיעה להישגים נאים בענף השחייה עם זכייה במדליית זהב במשחה 50 מטר שחיית גב נערים וסיום במקום החמישי במשחה 50 מטר שחיית פרפר נערים. בענף האתלטיקה המשלחת העפילה לגמר ריצת 400 מטר משוכות נערות וסיימו במקום השביעי, אך לא העפילה לגמר ביתר המקצים. נבחרת הנערות השתתפה גם בענף הכדורגל שם סיימה במקום החמישי.

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 11 ספורטאים שהתחרו בארבעה ענפי ספורט. המשלחת זכתה בשתי מדליות, כסף וארד. ההישגים המשמעותיים ביותר היו בענף השחייה עם זכייה במדליית כסף במשחה 50 מטר שחיית פרפר לנערים ומדליית ארד במשחה 50 מטר שחייה חופשית לנערים, ביתר המשחים ספורטאי המשלחת לא העפילו למשחה הגמר. בענף האתלטיקה ספורטאי המשלחת העפילו לגמר ריצת 200 מטר לנערים וסימו במקום הרביעי ולגמר ריצת 100 מטר משוכות לנערות וסיימו במקום החמישי, ביתר המקצים ספורטאי המשלחת לא העפילו למקצי הגמר. המשלחת התחרתה גם בענפים כדורעף חופים ושיט.

## מדליות

### מדליות לפי משחקים

width="20px"|

### מדליות לפי ענף

## ראו גם
* טרינידד וטובגו במשחקים האולימפיים
* טרינידד וטובגו במשחקים הפאראלימפיים

קטגוריה:טרינידד וטובגו: ספורט
קטגוריה:מדינות במשחקים האולימפיים לנוער
עשרת העקרונות להקמתה של מערכת אידאולוגית מרכזית

**עשרת העקרונות להקמתה של מערכת אידאולוגית מרכזית** (הנגול: **유일사상체계확립의 10대 원칙;** מכונים גם **עשרת העקרונות למערכת אידאולוגית יחידה**) הם קבוצה של עשרה עקרונות ושישים וחמישה סעיפים אשר משמשים כקווים מנחים בהתווית התנהלותם של תושבי קוריאה הצפונית.

עשרת העקרונות גובשו במקור על ידי קים יונג ג׳ו, אחיו הצעיר של מנהיג קוריאה הצפונית קים איל-סונג, בשנת 1967, וקיבלו מעמד רשמי מטעם קים ג'ונג איל ב-1974. העקרונות גובשו בהמשך לדיוני מדיניות פנימית במסגרת מפלגת הפועלים של קוריאה, ובהשראת הפיצול האידאולוגי הפנימי בעולם הקומוניסטי כחלק מהפיצול הסיני-סובייטי. עשרת העקרונות יושמו על ידי קים איל-סונג במטרה לסלק כל התנגדות פנימית למשטר, ולמסד את שליטתו ושליטת בני משפחתו בקוריאה הצפונית. עשרת העקרונות החליפו במקרים רבים את הוראות חוקת קוריאה הצפונית, או את צוויה של מפלגת הפועלים של קוריאה, ובפועל שימשו כחוק המדינה העליון.

בהתאם למקובל בקוריאה הצפונית, כל אזרח נדרש לשנן ולהכיר בעל-פה את עשרת העקרונות, ולהתחייב לנאמנות מוחלטת וציות לקים איל-סונג, קים ג'ונג-איל וקים ג'ונג-און. בימינו, העקרונות הם חלק בלתי נפרד מחיי היומיום של תושבי קוריאה הצפונית, ונעשה בהם שימוש מדי יום ביומו בפעילויות חברתיות, מקומות העבודה, מוסדות חינוך ועוד. עשרת העקרונות מהווים גם הבסיס לפולחן האישיות הצפון קוריאני, הסובב סביב המנהיג העליון של קוריאה הצפונית.

על פי המילונים הרשמיים של קוריאה הצפונית, עשרת העקרונות מוגדרים כדלקמן: 

## עשרת העקרונות
אלו הם עשרת העקרונות המהפכנים המקוריים:

## ראו גם
* מערכת המשפט בקוריאה הצפונית
* אידאולוגיית ג'וצ'ה
* חוקת קוריאה הצפונית

## קישורים חיצוניים
* תרגום מלא לאנגלית של עשרת העקרונות, כולל הסברים ופרשנות

## הערות שוליים

קטגוריה:קוריאה הצפונית: חוק ומשפט
קטגוריה:קוריאה הצפונית: פוליטיקה
קטגוריה:קוריאה הצפונית: תרבות
מרצ'ין קמינסקי

**מרצ'ין קמינסקי** (בפולנית: **Marcin Kamiński**, נולד ב-15 בינואר 1992 בקונין שבפולין) הוא כדורגלן פולני המשחק בשאלקה 04 בעמדת הבלם.

## קריירת מועדונים
קמינסקי שיחק כנער בלך פוזנאן, ובעונת 2009/10 החל לשחק בקבוצה הבוגרת של המועדון, ששיחקה אז בליגת העל הפולנית. בעונת הבכורה שלו בקבוצה הבוגרת, זכה קמינסקי עם לך פוזנאן באליפות, על אף שערך בשורותיה רק ארבע הופעות ליגה. בעונת 2010/11 לא שיחק קמינסקי כלל בליגה. החל מעונת 2011/12 קמינסקי החל לשחק בהרכב הקבוצה בקביעות. בעונה זו סיים עמה במקום הרביעי בליגה. בעונת 2012/13 קמינסקי הבקיע שלושה שערי ליגה וסיים עם הקבוצה במקום השני בליגה, אך בליגה האירופית הודח עם קבוצתו לאחר סיבוב המוקדמות השלישי על ידי א.י.ק סולנה. בעונת 2013/14 הודחו קמינסקי ולך פוזנאן מהליגה האירופית בסיבוב המוקדמות השני על ידי ז'לגיריס וילנה, ובליגת העל הפולנית סיימו שוב במקום השני, כשקמינסקי מבקיע שני שערי ליגה. בעונת 2014/15 הודחו קמינסקי ופוזנאן מהליגה האירופית שוב בשלב המוקדמות, והפעם על ידי שטיארנן. בסיום עונה זו, זכו לך פוזנאן וקמינסקי באליפות ליגת העל הפולנית. קמינסקי הבקיע שני שערים בעונה זו. ביולי 2015 ניצח קמינסקי עם פוזנאן במשחק הסופר קאפ הפולני את לגיה ורשה במשחק שהסתיים בתוצאה 1–3. קמינסקי הבקיע את השער השני לפוזנאן. בעונת 2015/16 הודחו פוזנאן וקמינסקי ממוקדמות ליגת האלופות על ידי פ.צ. בזל, והמשיכו אל הליגה האירופית, שם עברו את וידאוטון בשלב הפלייאוף האחרון, ונכנסו לשלב הבתים, בו סיימו במקום השלישי אחרי אותה פ.צ. בזל ופיורנטינה, והודחו מהמפעל. בליגה הפולנית, סיימו קמינסקי ופוזנאן במקום השביעי, כשקמינסקי תורם שער ליגה אחד.

בקיץ 2016, לאחר 11 שנים בלך פוזנאן, עזב קמינסקי את הקבוצה וחתם בשטוטגרט, שעונה קודם לכן נשרה אל הבונדסליגה השנייה. בעונת הבכורה שלו בקבוצה, 2016/17, קמינסקי הבקיע שער אחד ב-23 הופעות, וסייע לשטוטגרט לעלות בחזרה לבונדסליגה מהמקום הראשון. בעונת 2017/18 קמינסקי היה חלק מעונה מוצלחת של שטוטגרט, שסיימה במקום השביעי בבונדסליגה עם 36 ספיגות בלבד, שזו ההגנה השנייה בטיבה. קמינסקי לא שיחק בקביעות, אך שיתף פעולה בהגנה עם בנז'מן פבאר, הולגר באדשטובר, אנדראס בק ודניס אאוגו.

בקיץ 2018 הושאל קמינסקי לעונה לעולה החדשה לבונדסליגה, פורטונה דיסלדורף. קמינסקי רשם עונה טובה, בה ערך 27 הופעות וסיים עם קבוצתו במרכז הטבלה. בתום עונת ההשאלה, חזר קמינסקי לשטוטגרט, שבינתיים ירדה לבונדסליגה השנייה.

ב-27 במאי 2021 חתם על חוזה בשאקלה 04 מהבונדסליגה השנייה.

## קריירה בינלאומית
בדצמבר 2011 ערך קמינסקי את הופעת הבכורה שלו במדי נבחרת פולין, בניצחון 0–1 על בוסניה במשחק ידידות. בשנת 2012 זומן לסגל הפולני ליורו 2012, אך לא שותף בטורניר זה כלל. פולין הודחה מיורו 2012 שנערך על אדמתה כבר בשלב הבתים עם שתי נקודות בלבד. בשנת 2018 קמינסקי נכלל בסגל הפולני המורחב למונדיאל 2018, והיה מיועד להחליף בסגל הפולני את קמיל גליק שנפצע, אך בסופו של דבר גליק היה כשיר למונדיאל, וקמינסקי נופה מהסגל הסופי.

## תארים
עם לך פוזנאן:
* אליפות ליגת העל הפולנית: 2009/10, 2014/15
* הסופר קאפ הפולני: 2010, 2015

עם שטוטגרט:
* אליפות הבונדסליגה השנייה: 2016/17

## קישורים חיצוניים

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני לך פוזנן
קטגוריה:כדורגלני שטוטגרט
קטגוריה:כדורגלני פורטונה דיסלדורף
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:פולנים שנולדו ב-1992
יחסי ונואטו–פקיסטן

**יחסי ונואטו–פקיסטן** הם היחסים הדיפלומטיים שבין **[[ונואטו|רפובליקה ונואטו]]** לבין **[[פקיסטן|הרפובליקה האסלאמית של פקיסטן]]**.

## ייצוג
* פקיסטן אינה מיוצגת בוונואטו, הן בדרג השגרירות והן בדרג הקונסולרי.
* ונואטו אינה מיוצגת בפקיסטן, הן בדרג השגרירות והן בדרג הקונסולרי.

## יחסים כלכליים
בשנת 2016, ייצאה ונואטו לפקיסטן סחורה בשווי 48.7 אלף דולר אמריקאי. נתחים גדולים מהסחורה הם מוצרי טקסטיל וטלפונים. לעומתה, פקיסטן ייצאה לוונואטו סחורה בשווי 33.2 אלף דולר אמריקאי. נתחים גדולים מהסחורה הם מוצרי טקסטיל וציוד ספורט.

## הערות שוליים

קטגוריה:ערכים ללא קטגוריות פיזיות - יחסי חוץ
הפלנטונים

**הפלנטונים** היא תוכנית אנימציה ישראלית המשודרת בטלוויזיה החינוכית מאז 1 ביולי 2018. שידור התוכנית הופסק עם העברת האפיק ל"כאן חינוכית" לאחר שידורם של 18 פרקים. ב-27 ביוני 2019 עלו פרקים חדשים של הסדרה. 

קהל היעד של התוכנית הוא ילדים בגילי 3–6. מטרת הסדרה היא הצגת נושאים דוגמת יחסי שכנות וחברות, עזרה הדדית, מנהיגות ופתרון בעיות.

## עלילה
אי שם בחלל נעה פלנטה המורכבת מארבעה עולמות: 'תלולית הגעש', 'אוקיינוס השלולית', 'גינת הג'ונגל' ו'ארמון החול'. בכל אחד מן העולמות חיה דמות אחרת. כל עולם ויצור שונים לחלוטין מחבריהם, אך מאחר שהם חברים לפלנטה, יש להם הרבה במשותף.

הסדרה עוסקת ביחסי שכנות וחברות, עזרה הדדית, מנהיגות ופתרון בעיות.

כל פרק בסדרה נחתם בקטע מוזיקלי שונה הייחודי לנושא הפרק, ועל יצירת הקטעים עבדו כמה מלחינים.

## דמויות
* **בס** - גר בעולם "תלולית הגעש". "קלמזי" - בעל כוונות טהורות אך עם יכולת ביצוע מוטלת בספק.
* **גולי** - גר ב"אוקיינוס השלולית". צעיר, ילדותי, תמים וחסר טקט.
* **פלור** - גרה ב"גינת הג'ונגל". רוחנית, פריקית של הטבע.
* **סולינה** - גרה ב"ארמון החול". מתנשאת ואגוצנטרית, אשר מתחת למעטה זה חבויה נפש של ציפור רגישה.

## ראו גם
* אולי פיל
* דן ומוזלי
* ילדי בית העץ

## קישורים חיצוניים
* 

* "הפלנטונים", באתר כאן חינוכית
* 
* 

קטגוריה:סדרות טלוויזיה ישראליות לילדים
קטגוריה:סדרות הנפשה ישראליות
קטגוריה:סדרות טלוויזיה ישראליות שעלו לשידור בשנת 2018
קטגוריה:הטלוויזיה החינוכית הישראלית: תוכניות וסדרות
קטגוריה:כאן חינוכית: תוכניות וסדרות
הבחירות הכלליות בבריטניה 1970

**הבחירות הכלליות בבריטניה ב-1970** נערכו ב-18 ביוני 1970, כארבע שנים לאחר הבחירות הקודמות. בבחירות אלו התמודדו זה מול זה ראש הממשלה המכהן הרולד וילסון מן מפלגת הלייבור מול אדוארד הית' מן המפלגה השמרנית, אשר ניצח במפתיע ברוב של כמיליון קולות ורוב של כ-14 מושבים בבית הנבחרים הבריטי.

אלו היו הבחירות הראשונות בהן גיל ההצבעה עמד על כ-18 שנים. הבחירות הכלליות ב-1970 היו הבחירות האחרונות עד 1997, שבה קיבלה מפלגת הלייבור יותר מ-40% מקולות ההמון, וגם האחרונה עד לבחירות 2017 שבהן המפלגה השלישית בגודלה במספר קולות (במקרה זה המפלגה הליברלית) השיגו פחות מ -10% מהקולות.

## קמפיין
רוב סקרי דעת הקהל לפני הבחירות הצביעו על ניצחון נוח ללייבור. ראש הממשלה היוצא וילסון, טען כי לדעתו השאננות בלייבור כתוצאה מסקרי דעת הקהל קידמו את הפסד המפלגה.

## תוצאות
אחוז ההצבעה עמד על כ-72%. בסך הכל הצביעו כ-28,305,534 אזרחים.

## קישורים חיצוניים

1970
קטגוריה:1970 בפוליטיקה
טונסברג

**טונסברג** (בנורווגית: ) היא עיר במחוז וסטפול, השוכנת על החוף המערבי של אוסלופיורד בנורווגיה.

## היסטוריה
טונסברג נחשבת לעיר העתיקה ביותר בנורווגיה וייסודה מיוחס להאראלד הראשון, מלך נורווגיה. אזכור ראשון של העיר בכתובים הוא משנת 1130. העיר גם מוזכרת במאה ה-12 על ידי סנורי סטורלוסון שכתב שטונסברג נוסדה לפני הקרב של הפסיוד (Hafrsfjord) . בהתאם לכך, נקבעה שנת הייסוד של העיר כ-871, אף על פי שהדעות חלוקות לגבי השנה המדויקת של הקרב. בתקופת מלחמת האזרחים הנורווגית, ביצרו הבגלרים (Bagler) מצודה הררית מצפון העיר. בחורף 1201 כבשו הביקיבנר (Birkibeinar) את המצודה לאחר מצור של 20 שבועות. במהלך המאה ה-13 בנה הוקון הרביעי, מלך נורווגיה טירה בעיר, "מבצר טונסברג" , אולם בסוף המאה ה-13 ירד קרנה של העיר. המגפה השחורה פגעה קשות בעיר בשנת 1349. בסביבות שנת 1500 נכבשה העיר על ידי קנוט אלבסון , אציל פרו-שוודי שמרד במלך הדני ששלט בנורווגיה. אולם במהרה המרד דוכא על ידי הנריך קרומדייג'  שכבש את העיר. העיר נשרפה בשנת 1536 ובעקבות זאת נזנחה למספר שנים. היא שבה לגדולתה במהלך המאה ה-17, כמרכז סחר. אולם משנת 1709 שוב ירדה קרנה של טונסברג, בגלל המלחמה הצפונית הגדולה. בשנת 1738 נפגעה העיר שוב בשריפה גדולה. תייר שפרסם בשנת 1840 ספר על ביקורו בנורווגיה כתב על העיר שהיא פרחה יותר בימי הביניים מאשר בזמן ביקורו באזור.

בשנת 1847 יצא תושב העיר, סבנד פוין  למסע לים הצפוני, שהניב ציד נאה של כלבי ים. בעקבות זאת, התפתח ענף ציד הלווייתנים וכלבי הים בעיר ועמו עלתה חשיבות העיר. בסוף המאה ה-19 עבר מרכז ציד הלווייתנים לסונפיוד (Sunnfjord) והעיר ירדה מגדולתה. הנאצים, ששלטו בנורווגיה במלחמת העולם השנייה, הקימו את מחנה הריכוז ברגן ליד טונסברג.

## ערים תאומות

* 

## קישורים חיצוניים

* 
* 

## הערות שוליים

קטגוריה:נורווגיה: ערי חוף
קטגוריה:מזרח נורווגיה: ערים
קטגוריה:מזרח נורווגיה: ערי חוף
קטגוריה:יישובים שהוקמו במאה ה-9
מייקל ג'קסון: חגיגות השלושים

שמאל|ממוזער|180px
**מייקל ג'קסון: חגיגות השלושים** (באנגלית: **Michael Jackson: 30th Anniversary Celebration**) הוא מופע שהתקיים בספטמבר 2001 במדיסון סקוור גארדן, ניו יורק לציון שלושים שנות קריירת הסולו של מייקל ג'קסון. המופע התקיים פעמיים: ב-7 בספטמבר וב-10 בספטמבר. בחודש נובמבר אותה שנה שידרה רשת CBS ספיישל באורך שעתיים, באותו השם, שהורכב מקטעים שצולמו בשתי ההופעות. בהופעות לקחו חלק מספר רב של אומנים שביצעו גרסאות כיסוי לשירים מהקריירה של ג'קסון. בין האומנים נמנו ויטני יוסטון, בריטני ספירס, לייזה מינלי, אליזבת טיילור וגלוריה אסטפן. בהופעה, מייקל ואחיו ביצעו מחרוזת משירי "חמישיית הג'קסונים", ההופעה האחרונה של האחים אי פעם.

הכרטיסים לשתי ההופעות נמכרו כולם תוך 5 שעות מרגע התחלת המכירה. מחירי הכרטיסים היו היקרים ביותר בתולדות מוזיקת הפופ. הכרטיסים היקרים ביותר עלו 10,000 דולר וכללו ארוחת ערב עם מייקל ופוסטר חתום בידי הזמר. בין הצופים בהופעה היה מספר רב של אמנים וידוענים ביניהם הכדורסלנים רג'י מילר וגראנט היל, הדוגמנית נעמי קמפבל, יוקו אונו והשחקנים מקולי קאלקין וסמואל ל. ג'קסון, שפתח את ההופעה הראשונה.

בהופעה הראשונה נראה ג'קסון מבולבל - הוא ביצע רק פעם אחת בקצרה את הליכת הירח המזוהה עם הזמר ואלתר את תנועות הריקוד בסיום השיר "Billie Jean". בסרט "Michael Jackson: The Life of an Icon" שהפיק דייוויד גסט, ששימש גם כמנה ההופעות, טען סט כי במופע הראשון ג'קסון היה תחת השפעה של סמים. ג'רמיין ג'קסון, אחיו של מייקל, כתב בספרו "You Are Not Alone: Michael Through a Brother's Eyes" כי מייקל היה באותו הזמן תחת השפעת דמרול, משכך כאבים בעל השלכות פסיכיאטריות.

## רשימת השירים
### הופעה ראשונה, 7 בספטמבר

### הופעה שנייה, 10 בספטמבר

## קישורים חיצוניים

## הערות שוליים

קטגוריה:מייקל ג'קסון
קטגוריה:2001 במוזיקה
קטגוריה:ספיישלים טלוויזיוניים מוזיקליים
קטגוריה:ספיישלים טלוויזיוניים אמריקאים
גריינט תומאס

**גריינט תומאס** (באנגלית: **Geraint Howell Thomas**; נולד ב-25 במאי 1986) רוכב אופני כביש ולשי בקבוצת אינאוס גרנדיירס. ב-2018 ניצח במרוץ הטור דה פראנס. בנוסף ייצג את נבחרת בריטניה בתחרויות רכיבה שונות וזכה עמה במדליות זהב באולימפיאדות, בוולדרום ובמרוצי כביש.

## ביוגרפיה

תומאס הוא אחד הרוכבים המקצועיים היחידים שזכו להצלחה הן ברכיבת מסלול והן ברכיבת כביש. ברכיבת מסלול, הוא זכה בשלוש אליפויות עולם (2007, 2008, 2012) ובשתי מדליות זהב אולימפיות (2008, 2013). ברכיבת כביש, הוא ניצח את הטור דה פרנס 2018 והיה לבריטי השלישי שעשה זאת.

הוא החל לרכוב על אופניים במועדון נוער מקומי בקארדיף ונבחר לאקדמיה האולימפית הבריטית. ב-2010 הוחתם בקבוצת סקיי, שם היה בעיקר דומסטיק לרוכבים המובילים בראדלי ויגינס וכריסטופר פרום.

בטור דה פראנס הראשון בו השתתף (2007) וסיים במקום ה-140 מתוך 141 רוכבים שסיימו את המרוץ. ,באולימפיאדות ואליפויות העולם תומאס זכה במדליות זהב בתחרות הרדיפה הקבוצתית באולימפיאדות בייג'ינג (2008) ולונדון (2012), בנוסף זכה שלוש פעמים באליפויות עולם במקצה זה. זכה גם במירוץ פריז - ניס 2016 ובקלאסיקה E3 הארלבקה.

ב-2017 נבחר כמוביל של סקיי לג'ירו דאיטליה, לאחר שניצח במרוץ ההכנה, הטור של האלפים. אך במהלך הג'ירו נפצע בשל היתקלות עם אופנוע משטרתי ונאלץ לפרוש. בטור דה פראנס של אותה שנה זכה בקטע הראשון שהיה קטע נג"ש אך גם במירוץ זה נפצע ולא סיים את הטור.

בטור דה פראנס 2018 הגיע כמוביל הראשי של כריסטופר פרום ומי שהיה אמור להוביל אותו ולסייע לו בעליות הקשות של קטעי ההרים. הוא זכה כמה חודשים קודם לכן במרוץ דופינה ליברה הנחשב מרוץ הכנה חשוב לטור דה פראנס

מעט מאוד רוכבים לאורך שנות הטור דה פרנס הצליחו לזכות בו לאחר ההשתתפות בג'ירו בשל העייפות המצטברת של שני מרוצים מתישים בני 21 ימים.  כי תומאס היה בולט כיוון שהוא היה  הרוכב בעל הרגליים החזקות בטור. הוא ניצח בקטע ה"אלפ ד'ואז" המיתולוגי והגדיל את הפער מכל יריביו לצמרת.

הטקטיקה שנקטה בה קבוצת סקיי, הייתה כי המוביל הוא כריס פרום ותומאס תפקידו לסייע לו (באחד הקטעים במרוץ התרחש פנצ'ר באופניו של פרום, ותומאס הביא לו את אופניו כדי שלא יבזבז זמן). אך ורק במקרים בהם היריבים לצמרת האיצו את מהירותם ופרום לא הצליח להדביק את הקצב, תומאס נדבק ליריביו לצמרת בעיקר לטום דימולן שדורג אחריו לאורך רוב המרוץ ולבסוף זכה במקום השני, פרום סיים במקום השלישי.

ב-2019, תומאס ערך את ההכנה שלו לטור דה פראנס, במרוץ הטור דה סוויס, אך הוא נפצע במהלך הקטע הרביעי, ונטש את המרוץ. בטור דה פראנס, הוא סיים שני לאחר שחברו לקבוצה איגן ברנל, ניצח.

## קישורים חיצוניים

* 

* 
* 

## הערות שוליים

קטגוריה:מנצחי קטעים בטור דה פראנס
קטגוריה:מנצחי הטור דה פראנס
קטגוריה:רוכבי אופניים בריטים
קטגוריה:ספורטאים ולשים
קטגוריה:רוכבי אופניים: אלופי עולם
קטגוריה:אלופים אולימפיים מבריטניה
קטגוריה:חברים במסדר האימפריה הבריטית
קטגוריה:רוכבי אופניים באולימפיאדת בייג'ינג (2008)
קטגוריה:רוכבי אופניים באולימפיאדת לונדון (2012)
קטגוריה:רוכבי אופניים באולימפיאדת ריו דה ז'ניירו (2016)
קטגוריה:בריטים שנולדו ב-1986
קטגוריה:רוכבי אופניים בריטים באולימפיאדת טוקיו (2020)
אאוזדרכו

**אאוזדרכו** (שם מדעי: ***Eoazhdarcho***) הוא סוג של פטרוזאור שחי בקרטיקון התחתון לפני 120 מיליון שנה. מאובניו התגלו באזור צפון סין בשנת 2005 בחפירות בהם נמצאו רק עצמות שלד חלקיים ולסת תחתונה.

משמעות שמו של פטרוזאור זה הוא "אז'דרכו תחתון" או "אז'דרכו של השחר". השם מתייחס לסיווג הקדום שלו כמין של אז'דרכו. היה זה מין ממשפחה שונה ממשפחת האזדרקיים שהיה בעל עצמות עם פרופורציות שונות של העצמות, עם עצמות מסרק גדולות מאוד אך עצמות רגליים וירכיים קטנות. הוא היה קטן יחסית למיני האזדרקיים עם מוטת כנפיים באורך 1.6 מטר ולסתותיו היו חסרות שיניים. תחילה סברו שסוג זה היה מין של אז'דרכו אך לאחר בדיקות הוא הוגדר כסוג נפרד ולבסוף שויך למשפחה Chaoyangopteridae, הנחשבת לקרובה לאזדרקיים.

יצור זה חי ברחבי צפון סין ועופף בקבוצות קטנות בחיפוש אחרי יצורים קטנים יותר.

## קישורים חיצוניים

קטגוריה:בעלי חיים שתוארו ב-2005
קטגוריה:כאוינגופטריים
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי לו ג'ונצ'נג
קטגוריה:מאובני טקסונים שתוארו ב-2005
אושן טאוורס

**אושן טאוורס** (), ידוע בעבר כ"סופטיל הוטל פלאזה" או כ"הקניון (דה מול)". הוא מתחם בקראצ'י, העיר הגדולה בפקיסטן, הכולל קניון וגורד שחקים.

## מידע כללי
גורד השחקים מגיע לגובה של 120 מטרים (393 רגל) והוא מצוי בפרבר של העיר הגדולה בפקיסטן, קראצ'י. המתחם כולו הוא בעל אספקת חשמל פרטית בגודל 5 מגה-וואט, הכי גבוה לבניין בקראצ'י, אף על פי שהוא לא הבניין הכי גבוה בקראצ'י (בניין גבוה ממנו מקבל אספקה של 2 מגה-וואט). בגורד השחקים חמש מעליות לסחורות ומעליות נוספות המיועדות לתשעה נוסעים.

גורד השחקים, המצוי באזור חם, משתמש בטכנולוגיה מיוחדת לסילוק החום והעשן מהבניין.

בניית הבניין החלה בשנת 2007 והסתיימה בשנת 2013, הבניין היה בעבר (2012–2014) הגבוה ביותר בפקיסטן כולה והגבוה ביותר בעיר קראצ'י (2012–2018), הוא הפסיד את התארים לבניינים אחרים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קראצ'י
אקנתופטריגי

ממוזער|Takifugu poecilonotus
**אקנתופטריגי** (שם מדעי: Acanthopterygii; מילולית: חדי-סנפיר קוצני) היא על-סדרה של דגי גרם ממחלקת מקריני סנפיר, הכוללת את מרבית הדגים הקיימים. הגדולה בסדרות הקבוצה היא דקראים הכוללת את מרבית הדגים, אך קבוצה זו כנראה תתפצל לקבוצות קטנות יותר עקב מחקרים חדשים.

## מאפיינים
בני קבוצה זו חיים במגוון אזורים בימים ובאוקיינוסים וכן במים מתוקים והם קיימים במגוון צורות חיים מגודל של דמוי-קברנונים ננסיים באורך 7 מ"מ עד לדג שמש מגובשש באורך 4.5 מטרים ומשקלו מגיע עד 2,000 ק"ג. כמה מינים יכולים לנשום אוויר (למשל מיני האנבסיים והגוראמיים) וכך יכולים לצאת מהמים.

לרבים מבני קבוצה זו סנפיר גב קוצי ללא פרקים ועל גופם של רבים מהם בעלי קצוות קוצניים והם בעלי קשקשים בולטים במגוון צבעים. הם בעלי כושר שחייה טוב ביותר ובעלי סנפירים ארוכים דמויי-משוטים, אך חלקם דווקא מתואמים לחיים בקרקעית הים והם בעלי סנפירים קצרים יותר. הזנב גם הוא בעל סנפירים גדולים ועוזר לשעוט קדימה.

## סדרות
* קיפונאים (*Mugiliformes*)
* כסופי-צד (*Atheriniformes*)
* חניתאים (*Beloniformes*)
* דגי-לווייתן (*Cetomimiformes*)
* אידרונאים (*Cyprinodontiformes*)
* סטפנובריכיים (*Stephanoberyciformes*)
* ברקנאים (*Beryciformes*)
* זאוסאים (*Zeiformes*)
* צמידונאים (*Gobiesociformes*)
* עוקצנוניים (*Gasterosteiformes*)
* אבובונאים (*Syngnathiformes*)
* צלופחי ביצות (*Synbranchiformes*)
* נפוחיתאים (*Tetraodontiformes*)
* סוליתאים (*Pleuronectiformes*)
* עקרבנונאים (*Scorpaeniformes*)
* דקראים (*Perciformes*) - בה 40% מהדגים הקיימים. ייתכן כי משפחות רבות בסדרה יתפצלו לסדרות עצמאיות.

## קישורים חיצוניים

* 

*
קטגוריה:טקסונים שתוארו בידי ג. דייוויד ג'ונסון
קטגוריה:בעלי חיים שתוארו ב-1993
אנטוניו פארנזה, דוכס פארמה

**אנטוניו פארנזה, דוכס פארמה** (באיטלקית: **Antonio Farnese**; 29 בנובמבר 1679 - 20 בינואר 1731), היה דוכס פארמה בין השנים 1727–1731.

## ביוגרפיה
אנטוניו נולד ב-29 בנובמבר 1679 בפארמה, לראנוצ'ו השני פארנזה, דוכס פארמה ולמריה ד'אסטה, בתם של פרנצ'סקו הראשון ד'אסטה, דוכס מודנה ומריה קטרינה פארנזה. בשנת 1727 מת אחיו פרנצ'סקו פארנזה, דוכס פארמה, ואנטוניו עלה לשלטון במקומו.

אנטוניו היה נהנתן ולא רצה להתחתן, אולם מכיוון שלא היה יורש אחר לדוכסות, כפו עליו ידידיו להתחתן עם אנריקטה ד'אסטה, בתם של רינלדו השלישי ד'אסטה, דוכס מודנה ושרלוטה פליציטס מבראונשווייג-לינבורג, וב-21 ביולי 1728 התחתנו השניים. למרות כל ניסיונותיו לא היו לאנטוניו ילדים, ובעקבות כך הייתה הדוכסות אמורה לעבור לבנה הבכור של אליזבטה פארנזה, האינפנטה קרלוס מספרד. בשנת 1729 שלחה ספרד 6,000 חיילים לפארמה, אולם מאידך, אוסטריה שלחה 40,000 חיילים למילאנו, צפונית לפארמה. בעיצומה של המערכה הדיפלומטית, מת אנטוניו ב-20 בינואר 1731, ולאחר מותו קיבלה אוסטרה את תנאי אמנת לונדון, ואכן קרלוס מספרד קיבל את דוכסות פארמה, עליה נאלץ לוותר בשנת 1735, במהלך מלחמת הירושה הפולנית, לקרל השישי, קיסר האימפריה הרומית הקדושה.

## אילן יוחסין

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אצולה איטלקית
קטגוריה:ילידי 1679
קטגוריה:נפטרים ב-1731
סטודיבייקר ספיישל 6

**סטודיבייקר ספיישל 6** (באנגלית: **Studebaker Special Six**) היא מכונית משפחתית שיוצרה במספר תצורות נוספות, מתוצרת יצרנית הרכב האמריקאית **[[סטודיבייקר]]** אשר יוצרה בין השנים 1918–1927.

## תצורות "סטודיבייקר ספיישל 6"
* 4 דלתות - סדאן (דגם (light six) 
* 4 דלתות - סדאן (דגם Special Six)
* 4 דלתות - קבריולה
* 2 מושבים רודסטר (Landau Roadster) 
* 4 מושבים רודסטר 
* קופה
* לנדולט

## דגמי "סטודיבייקר ספיישל 6"
* "EH" (יוצר בין השנים 1918-1926)
* "EL" (יוצר בין השנים 1918-1926)
* "EQ" (יוצר בין השנים 1918-1926) 
* "EW" (יוצר בשנת 1927)
## "סטודיבייקר ספיישל 6"

### מחיר רכב חדש כלל את הפריטים הבאים

### ציוד אופציונלי
* בלמים הידראוליים עם גלגלי דיסק
* גלגל רזרבי

## מחירים דגמי "סטודיבייקר ספיישל 6" (נכון לשנת 1920)
* דגם סדאן (דגם Special Six) בארצות הברית - 2,950$
* דגם סדאן (דגם light six) בארצות הברית - 2,450$ 
* דגם "Big Six Touring" בארצות הברית - 2,350$
* דגם "light six Touring Car" בארצות הברית - 1,485$ 
* דגם "Touring Car" בארצות הברית - 1,875$
* דגם "Roadster Special Six" (2 נוסעים) בארצות הברית - 1,875$
* דגם "Roadster Special Six" (4 נוסעים) בארצות הברית - 1,875$
* דגם "Coupe Special Six" בארצות הברית - 2,850$

## תמונות

קובץ:1918 Studebaker Special Six.jpg | "סטודיבייקר ספיישל 6" שנת 1918 
קובץ:1918 Studebaker Special Six (8272025192).jpg | "סטודיבייקר ספיישל 6" שנת 1918 
קובץ:1918 Studebaker Special Six (8270959259).jpg | "סטודיבייקר ספיישל 6" שנת 1918  - מבט לתא הנהג
קובץ:1918 Studebaker Special Six (8272046654) (cropped).jpg | "סטודיבייקר ספיישל 6" שנת 1918 
קובץ:1921 Studebaker Special Six - fvl (5039484683).jpg | "סטודיבייקר ספיישל 6" שנת 1921 
קובץ:1921 Studebaker Special Six - rvl (5040104818).jpg | "סטודיבייקר ספיישל 6" שנת 1921 
קובץ:1921 Studebaker Special Six - int (5039484267).jpg | "סטודיבייקר ספיישל 6" שנת 1921 - מבט לתא הנהג
קובץ:Carrosses Fúnebres - Cementiri de Montjuïc - 11 Studebaker Six.JPG | "סטודיבייקר ספיישל 6" - לנדולט (מכונית לוויות) 
קובץ:StateLibQld 1 213168 Studebaker Special Six, 1924 model.jpg | "סטודיבייקר ספיישל 6" שנת 1924 
קובץ:StudebakerSpecial6NGSept20.jpg | פרסומת ל"סטודיבייקר ספיישל 6" שנת 1920 


## ראו גם

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:מכוניות לנדולט
קטגוריה:דגמי מכוניות שהושקו ב-1918
ספיישל 6
קטגוריה:מכוניות אמריקאיות
אפקט ההרמון (מדע)

בסוציולוגיה ובהיסטוריה של המדע, **אפקט ההרמון** במדע מתייחס לתופעה לפיה גבר מדען, הנמצא בעמדת כח, כראש מעבדה, שוכר נשים לצוות המחקר שלו. שתי דוגמאות בולטות לאפקט ההרמון הם הצוותים המדעיים של הפיתופתולוג, ארווין פרינק סמית , והאסטרופיזקאי אדוארד צ'ארלס פיקרינג.

לארווין פרינק סמית שעבד וחקר במשרד החקלאות האמריקאי, הייתה תרומה מרכזית בהוכחה כי חיידקים עלולים לגרום למחלות אצל צמחים. הצוות שלו כלל עשרים עוזרות מחקר שחקרו בעיות חקלאיות שונות מסוף המאה ה-19 ותחילת המאה ה-20.  צ'ארלס אדוארד פיקרינג, אסטרופיזיקאי ומנהל מצפה הכוכבים של מכללת הרווארד, ניהל צוות של חוקרות שנודע בשם מחשבות הרווארד. כל נשות הצוות, מעל לשמונים לאורך ארבעה עשורים, עסקו בעיבוד נתונים אסטרונומיים למחקר של פיקרינג. כחלק ממכון סמית'סוניאן, פעלה החל מסוף המאה ה-19, לשכת האתנולוגיה האמריקאית (Bureau of American Ethnology) שעסקה בחקר הילדים בארצות הברית. הלשכה העסיקה אנתרופולוגיות רבות במחקרי שדה.

מספר סיבות אפשריות לאפקט ההרמון ובניהן עלויות שכר נמוכות יותר לנשים שאפשרו באותו התקציב להעסיק יותר עוזרות מחקר. נשים חוקרות לא היוו תחרות לראשי המעבדה לעומת, עוזרי מחקר שציפו מהם לממש את יכולותיהם. כן, נשים היו עוזרות מחקר קבועות שנשארו לעבוד שנים רבות. גורם נוסף הבולט במקרה של סמית הוא הדרה מובנת של נשים במשרד החקלאות האמריקאי שלא אפשר לנשים לגשת לבחינות לקידום למשרות בכירות.

## הערות שוליים

קטגוריה:סוציולוגיה של המדע
קטגוריה:נשים במדע
חיים יצחק דוד ווייץ

רבי **חיים יצחק דוד ווייץ** (י"א חשוון ה'תקצ"ד, 24 באוקטובר 1833 – כ"ו בתמוז ה'תרס"ז, 1907) היה רב בגליציה, יליד טרנופול שבאוקראינה, שם למד אצל רבי יוסף באב"ד מחבר הספר מנחת חינוך, וברבות השנים נעשה לאחד מגדולי תלמידיו. בשנת התרמ"ח (1888) עלה לארץ ישראל והשתקע בירושלים. נודע בספרו 'ליקוטי חיים' על התורה, הש"ס והשולחן ערוך.

## ביוגרפיה
[ממוזער|מצבת קברו של רבי חיים יצחק דוד ווייץ ב[הר הזיתים.]]
רבי חיים יצחק דוד ווייץ נולד בשנת התקצ"ד (1833) להוריו רבי דב וביילא גיטל ווייץ, בטרנופול שבאוקראינה, בחבל גליציה. בצעירותו למד אצל רבי יוסף באב"ד מחבר הספר מנחת חינוך, וברבות השנים נעשה לאחד מתלמידיו המובהקים. בשנת התרמ"ח (1888) עלה לארץ ישראל בגפו, לאחר שהתאלמן מאשתו הראשונה. בארץ ישראל הוא נקרא רבי חיים טרניפולר, על שם מולדתו.

רבי חיים התיישב בירושלים ולמד ב'כולל גליציה', שם העביר שיעורים רבים, ונודע בזכרנותו המופלגת. הוא למד בחברותא עם רבי עקיבא יוסף שלזינגר.

נשא לאישה בירושלים את שפרה בת אברהם חיים וסימה ויינברג שעלו לארץ מהורדנה, שפרה עצמה הייתה ילידת ירושלים. היא נישאה תחילה לאדם אחר שככל הנראה נרצח בידי ערבי. לאחר נישואיה עם רבי חיים נולד לזוג בן בשם אפרים.

במהלך שנות שהותו בירושלים חיבר את סדרת הספרים 'ליקוטי חיים' על התורה, התלמוד הבבלי והשולחן ערוך, שיצאו לאור רק לאחר מותו.

רבי חיים נפטר בירושלים בכ"ו תמוז ה'תרס"ז, 1907, ונקבר בחלקת כולל גליציה בהר הזיתים.

## חיבוריו
רבי חיים יצחק דוד ווייץ חיבר סדרת ספרים שנקראו תחילה 'ליקוטי חב"ד' (ראשי תיבות של: **ח**יים **ב**ן **ד**ב) ולאחר מכן הוסב שמם ל'ליקוטי חיים' העוסקים בעניינים שונים:

* **ליקוטי חיים על התורה** – חידושים וביאורים על התורה בדרך הפשט והדרש.
* **ליקוטי חיים על הש"ס** – חידושים וביאורים על מסכתות התלמוד הבבלי.
* **ליקוטי חיים על השולחן ערוך** – חידושים וביאורים בענייני הלכה סביב ספר הפסיקה שולחן ערוך של רבי יוסף קארו.

בהקדמה לספרו על התורה מופיעות הסכמותיהם של רבי ישראל יצחק רייזמן, שהיה מצוי תדיר אצל רבי חיים והכירו היטב, ורבי שלמה זלמן אוירבך.

## תלמידיו

* רבי יצחק אוירבך, מחבר הספר 'אוצר הלכה'.
* רבי בן ציון אברהם שפירא, בנו של רבי צבי מיכל שפירא. מגדולי המקובלים בבית מדרשו של הרש"ש – ישיבת המקובלים בית אל בעיר העתיקה בירושלים.

קטגוריה:ירושלים: רבנים
קטגוריה:ילידי 1832
קטגוריה:ארץ-ישראלים שנפטרו ב-1907
לנצ'יה גאמא 20HP

**לנצ'יה גאמא 20HP** (באיטלקית: **Lancia Gamma 20HP**, קרויה גם: **Lancia tipo 55 Gamma** ויותר מאוחר **Lancia Gamma**) היא מכונית משפחתית, אשר יוצרה גם בתצורת ספורט (רודסטר), בסגנון מכונית עידן פליז מתוצרת יצרנית הרכב האיטלקית **[[לנצ'יה]]** אשר יוצרה בין השנים 1910–1911.

סך הכול יוצרו 258 יחידות.

## תצורות
* מכונית משפחתית - 4 מושבים
* מכונית רודסטר - 2 מושבים

## "לנצ'יה גאמא 20HP"
* 2 מושבים (דגם ספורט רודסטר)
* 4 מושבים (דגם משפחתי) - 2 מושבים קדמיים ללא דלתות וללא חלונות צד, הפרדה מלאה בין המושבים הקדמיים והאחוריים (תא סגור הגובל בחלון קדמי, חלון אחורי ו-2 חלונות צד)
* מערכת היגוי - בצד ימין
* מנוע בנזין
* מנוע הנעה אחורית
* דגם רודסטר - מכונית פתוחה לחלוטין (ללא חלונות)
* גלגל רזרבי - בדגם הספורט ממוקם מאחור, בדגם המשפחתי 2 גלגלים רזרביים (קשורים), ממוקמים מימין לנהג
* מחיר היחידה בשנת 1910 - 12,000 לירה איטלקית (מחיר בסיס)

## תמונות

קובץ:Lancia Motor Club Goodwood Track Day April 2006 IMG 2229 - Flickr - tonylanciabeta.jpg |"לנצ'יה גאמא 20HP" - רודסטר
קובץ:Veteran Car, Staplefield, East Sussex - geograph.org.uk - 1039138.jpg |"לנצ'יה גאמא 20HP" - רודסטר
קובץ:Veteran Car, Staplefield, East Sussex - geograph.org.uk - 1039127.jpg |"לנצ'יה גאמא 20HP" - רודסטר
קובץ:Veteran Car, Staplefield, East Sussex - geograph.org.uk - 1039133.jpg |"לנצ'יה גאמא 20HP" - רודסטר


## ראו גם
* לנצ'יה
* לנצ'יה אלפא

## לקריאה נוספת
* דגמי "לנצ'יה גאמא 20HP" - תמונות

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות ספורט
קטגוריה:דגמי מכוניות שהושקו ב-1910
קטגוריה:כלי רכב איטלקיים
גאמא 20HP
בודרוג

**בודרוג** (בהונגרית ובסלובקית: **Bodrog**) הוא נהר במזרח סלובקיה ובצפון-מזרח הונגריה. הנהר נוצר במפגש הנהרות לאטוריצה ואונדובה במזרח סלובקיה ליד הכפר זמפלין. הוא חוצה את הגבול הסלובקי-הונגרי בסמוך לעיר שאטוראליאויהיי וממשיך את זרימתו במחוז בורשוד-אבאוי-זמפלן שבהונגריה עד למפגשו עם נהר הטיסה בטוקאי.

ארכו של הנהר הוא 67 ק"מ מתוכם 15 ק"מ בסלובקיה ו-52 ק"מ בהונגריה. הנהר עשיר בדגה.

## קישורים חיצוניים

קטגוריה:סלובקיה: נהרות ונחלים
קטגוריה:הונגריה: נהרות ונחלים
פן-דור תעשיות

ממוזער|זרוע רובוטית במפעל פנדור
**פן-דור תעשיות בע"מ** היא חברה ישראלית לייצור דלתות פנים המוכרת תחת שם המותג "דלתות פנדור".

## היסטוריה
חברת פן-דור תעשיות בע"מ הוקמה על ידי אהוד גת ובנימין פניגשטיין בשנת 1989, על יסודותיה של נגרייה קטנה מבאר שבע. בנוסף לנגרייה רכשו גת ופניגשטיין נכסים נוספים. בשנת 1993 הפכה החברה לציבורית והונפקה בבורסה. את שנת ההנפקה סיימה החברה ברווח של 4.5 מיליון שקלים, אך את השנה שלאחריה סיימה בהפסד של 4.3 מיליון שקל בשל חברות אחרות שהיו בבעלותה. בשל כך, ב-1996 היא מכרה את חברת "החופר", הבעלים רכש את כל מניותיה והחברה חזרה להיות חברה פרטית.

בשנת 1996 החברה הכניסה רובוטים לקווי הייצור של המפעל. הדבר אפשר לחברה לייצר דלתות בדיוק רב יותר, ברמת גימור גבוהה יותר, ובהיקפים גדולים יותר. כמו כן, אופן הייצור הממוחשב אפשר התאמה אישית של הדלתות לטעם העיצובי ולצרכים הטכניים של לקוחות החברה. על שם החברה רשום פטנט ישראלי: "מנעול לדלת והתקן ושיטה לחיבור ידית למנעול זה".

בשנת 2001 ביצעה גרלם בע"מ, חברה בשליטה מלאה של אהוד גת, הצעת רכש וקנתה את כל מניותיה של פן-דור תעשיות בע"מ. מאז פיתחה החברה דלתות, משקופים פולימריים ודלתות עמידות למים.

## קישורים חיצוניים
* 

## הערות שוליים

קטגוריה:דלתות
קטגוריה:ראשון לציון: חברות
שרלוט בונפרטה

**שרלוט נפולאונה בונפרטה** (בצרפתית: **Charlotte Napoléone Bonaparte**; 31 באוקטובר 1802 - 2 במרץ 1839) הייתה בתם של ז'וזף בונפרטה וז'ולי קלארי.

## ביוגרפיה
שרלוט נולדה ב-31 באוקטובר 1802 כבתם של ז'וזף בונפרטה בנו של קרלו בואונפרטה ואחיו של נפוליאון בונפרטה, וז'ולי קלארי אחותה של דזירה קלארי מלכת שוודיה. הייתה לה אחות גדולה בשם זנאיד. ב-1804 הכתיר עצמו דודה נפוליאון בתואר "קיסר צרפת", והעניק לשרלוט אמה ואחותה את התואר "נסיכות קיסריות". ב-1806 מינה נפוליאון את אביה למלך נאפולי ומלך סיציליה. ב-1808 הוא העביר את תפקידו לז'ואקים מירא ומינה את ז'וזף למלך ספרד. לאחר שנפוליאון הובס בקרב ווטרלו וגלה לאי סנט הלנה, יצא אביה לגלות בארצות הברית והתיישב באחוזה בניו ג'רזי. שרלוט ליוותה אותו בתחילה, ולמדה ציור בארצות הברית. היא ציירה ציורי נוף בארצות הברית ודיוקנאות, והציגה את יצירותיה באקדמיית פנסילבניה לאמנות. ב-1824 היא חזרה לאירופה לשהות עם אמה. היא נישאה לנפוליאון לואי בונפרטה, בנם של לואי בונפרטה והורטנס דה בוארנה ואחיו של נפוליאון השלישי. את אחותה זנאיד השיאו הוריה לשארל לוסיאן בונפרטה בנו של לוסיאן בונפרטה. בני בונפרטה האמינו כי הם עתידים לחזור לשלטון בצרפת, ועל כן ניסו לאחד את המשפחה כמה שאפשר.

היא מתה בסרזנה ב-2 במרץ 1839 בגיל 36 כתוצאה מלידה שהסתבכה. היא נקברה בבזיליקת סנטה קרוצ'ה בפירנצה. אביה ואמה נטמנו לצדה לאחר מותם. ב-1840 העביר הקיסר נפוליאון השלישי את גופתו של אביה לצרפת, אולם קבריהן של ז'ולי ושרלוט נותרו בפירנצה עד ימינו.

## קישורים חיצוניים

קטגוריה:אצולה צרפתית
קטגוריה:בית בונפרטה
קטגוריה:צרפתיות שנולדו ב-1802
קטגוריה:צרפתים שנולדו ב-1802
קטגוריה:נפטרות ב-1839